61972J0052
DOMSTOLENS DOM
AF 13. DECEMBER 1972
Walzenmühle Magstadt Karl-Heinz Kienle
mod Einfuhr- und Vorratsstelle für Getreide und Futtermittel
(anmodning om præjudiciel afgørelse indgivet af Hessischer Verwaltungsgerichtshof)
Sag 52/72
Processprog: Tysk
Angående:
En anmodning om fortolkning af artikel 3, første tankestreg i Kommissionens forordning nr. 963 af 27. maj 1969 (JO L 126 af 28. maj 1969) om betingelserne for tildeling af overgangsgodtgørelser for blød hvede, rug egnet til brødproduktion og majs, der er på lager ved udgangen af produktionsåret 1968 — 1969.
Domskonklusion :
Fristen i første tankestreg i Kommissionens forordning nr. 963/69 af 27. maj 1969, hvorefter ansøgeren ved rekommanderet brev, telex eller telegram afsendt senest den 7. juni 1969 skal have tilkendegivet sin hensigt til eventuelt at ansøge om den overgangsgodt-gørelse, der er hjemlet i artikel 9 i Rådets forordning nr. 120/67, er en præklusionsfrist.
Generaladvokatens forslag til afgørelse:
Svaret på det af Hessischer Verwaltungsgerichtshof stillede spørgsmål bør lyde:
Bestemmelsen i artikel 3, første tankestreg i forordning nr. 963/69, hvorefter ansøgeren ved rekommanderet brev, telex eller telegram afsendt senest den 7. juni 1969 skal have tilkendegivet sin hensigt til eventuelt at ansøge om overgangsgodtgørelse, fastsætter en præklusionsfrist, det vil sige en frist, hvis manglende overholdelse principielt medfører tab af retten til overgangsgodtgørelsen.
Sammendrag
Landbrug — fælles markedsordning — blød hvede, rug egnet til brødproduktion og majs — over-gangsgodtgørelser efter betydningen i artikel 9 i forordning nr. 120 — betingelser herfor — prœklusionsfrist for indgivelse af ansøgningen
(Kommissionens forordning nr. 965/69, artikel 5)
Fristen i artikel 3, første tankestreg i Kommissionens forordning (EØF) nr. 963/69 af 27. maj 1969, hvorefter ansøgeren ved rekommanderet brev, telex eller telegram afsendt senest den 7. juni 1969 skal have tilkendegivet sin hensigt til at ansøge om den overgangsgodtgørelse, der er hjemlet i artikel 9 i Rådets forordning nr. 120/67/EØF, er en præklusionsfrist.